TEST: Toyota Urban Cruiser – skindet bedrager

Hvis du drømmer om en lille SUV, der kan krydse landet og oplades relativt hurtigt på farten, skal du gå i en stor bue uden om Toyota Urban Cruiser. Det er, i mine øjne, en lidt besynderlig bil. Den har en størrelse som gør den til alt andet end den bybil, den markedsføres som. Den er stor og høj, og ikke særlig nem at klemme ind mellem to biler i en parallelparkering.

Bagagerummet egner sig ikke til storindkøb og selv om bilen føles stor udefra, så har den overraskende lidt plads indenfor. Førersædet er fint, men selv om bagsædepladsen lover det, vil det være en pine at klemme tre passagerer derind.

Læg dertil, at Toyota Urban Cruiser har en pauver rækkevidde og en ladehastighed, der kræver tålmodighed. Masser af tålmodighed. Samt en pris, der, i den testede udgave, er helt identisk med prisen på den billigste Tesla Model 3, som du kan læse en test af her. Beklager, Toyota, men det er godt nok svært at anbefale Urban Cruiser – hverken som bybil eller noget som helst andet.

Umiskendelig Toyota

Selv om Urban Cruiser er lavet i samarbejde med Suzuki, ligner den umiskendeligt en Toyota. De kantede linjer, det mørke plast omkring de store hjul. Jeg kan egentlig godt lide, at den ser både bastant og “rugged” ud. Med sin høje bygning, store frihøjde, hævede kofangere og hårde udtryk ligner den absolut ikke en “sød bybil”.

Fotos: iNPUT

Indenfor oser det også af Toyota; men desværre ikke de nyere, faceliftede modeller. Den bastante midterkonsol er beklædt med den fedt-finger-og-støv-tiltrækkkende pianoplast, der heldigvis er fjernet i den faceliftede bZ4X.

Bagagerummet er som sagt ikke voldsomt stort, men der kompenseres ved at bagsæderne kan skubbes op til 16 centimeter frem. Gør man det, kan der være fine 452 liter i bagagerummet, men det er på bekostning af passagerer. Toyota oplyser ikke, hvor mange liter der kan være, når bagsæderne er placeret “normalt”, men som det ses på et af billederne herunder, er der knapt plads til tre kabinekufferter.

Toyota har bibeholdt pianolakken

Ikke det mest rummelige bagagerum

Bagsæderne kan skydes 16 centimeter.

Fotos: iNPUT

Generelt virker kvaliteten af materialer i kabinen … okay. Men når man lige har kørt en Toyota bZ4X Touring, kan man godt fornemme, at det ikke er her, Toyota har lagt energien. Der er stor forskel.

Forbruget overrasker positivt

Jeg havde naturligvis Toyota Urban Cruiser med på vores sædvanlige testrute, og her må jeg sige, at den overraskede positivt. Jeg havde faktisk frygtet et højere forbrug end de 22,5 kWh, den brugte pr. 100 kilometers kørsel. Det er trods alt en hård rute med meget motorvejskørsel.

Ud fra vores rute vil Urban Cruiser altså kunne køre omkring 217 kilometer mellem opladningerne. Det kan blive en lang tur, når der skal krydses landsdele – i særdeleshed i betragtning af ladeeffekten, som jeg kommer nærmere ind på længere nede i teksten.

Hårde sæder, blød affjedring

Men først et par ord om selve køreoplevelsen. Sæderne føles relativt hårde, men det kompenseres der for med en megt blød affjedring, der sluger vejbump og ujævnheder på vejen. Når farten kommer op over 80 km/t er der en del støj fra både vind og dæk, hvilket igen understreger, at det her altså ikke er en bil, der er skabt til de lange træk.

Som det er forventet fra Toyota er der ikke en finger at sætte på køreegenskaberne. Bilen føles både sikker, stabil og nem at betjene. Urban Cruiser er en bil for dem, der vil have en rolig, overskuelig og tryg Toyota – ikke for dem, der jagter skarp elbil-dynamik. Det er ikke nogen særlig energisk bil.

Toyota Urban Cruiser | 49 kWh FWD | 61 kWh FWD | 61 kWh AWD
Rækkevidde (WLTP) | 344 km | 426 km | 395 km
Batterikapacitet | 48,8 kWh | 61,1 kWh | 61,1 kWh
Motor | 144 hk | 174 hk | 184 hk
Moment | 193 Nm | 193 Nm | 307 Nm
Acceleration 0-100km/t | 9,6 sek. | 8,7 sek. | 7,4 sek.
Ladeeffekt (AC/DC) | 11 kW / 53 kW | 11 kW / 67 kW | 11 kW / 67 kW
Ladetid 10-80% | 45 min. | 45 min. | 45 min.
Bagagerum (m. sæderne fremme) | 452 liter | 452 liter | 452 liter
Trækkapacitet | 750 kg | 750 kg | 750 kg
Pris | 234.990 kr. | 249.990 kr. | 264.990 kr.

Der er heller ikke en finger at sætte på køreassistentsystemerne. De virker. Eneste aber dabei er, at det kan være svært at finde ind til den indstilling, der slår den obligatoriske hastighed-alarm fra. Til gengæld kan man programmere en knap på rettet til at gå direkte ind i menuen.

Opladningen er den virkelige akilleshæl

Der er én positiv ting at sige; ladekurven holder sig tæt på det maksimale i lang tid. Problemet er, at den maksimale ladeeffekt er lav – den topper på 67 kW DC. Dermed tager det slidsomme 41 minutter at fylde batteriet fra 10-80 procent. Eller en time for at kunne køre yderligere 280 kilometer.

Efter 80 procent tager effekten et decideret styrtdyk ned til 29 kW, hvor den holder sig indtil der er kommet 90 procent på batteriet. Så tager effekten endnu et styrtdyk ned til 14 kW.

Ladekurve Toyota Urban Cruiser 61 kWh FWD

Måledato: 15. maj 2026 • Temperatur: 9 °C

Gns. kW (10–80): 61 kW

Vis data (SOC og kW)

SOC (procent) | Effekt (kW)
10 | 51
13 | 59
17 | 60
20 | 61
24 | 62
27 | 62
30 | 64
34 | 65
38 | 66
42 | 66
46 | 67
50 | 68
54 | 68
57 | 66
61 | 57
64 | 53
67 | 53
70 | 53
73 | 53
76 | 53
79 | 52
82 | 52
84 | 29
86 | 29
88 | 29
89 | 29
91 | 29
92 | 29
94 | 29
95 | 14
96 | 14

Ladetidskurve Toyota Urban Cruiser 61 kWh FWD

Måledato: 15. maj 2026 • Temperatur: 9 °C

Ladetid (10–80): 41 min

Vis data (tid og SOC)

Tid (min) | SOC (procent)
0 | 10
2 | 13
4 | 17
6 | 20
8 | 24
10 | 27
12 | 30
14 | 34
16 | 38
18 | 42
20 | 46
22 | 50
24 | 54
26 | 57
28 | 61
30 | 64
32 | 67
34 | 70
36 | 73
38 | 76
40 | 79
42 | 82
44 | 84
46 | 86
48 | 88
50 | 89
52 | 91
54 | 92
56 | 94
58 | 95
60 | 96

Det er en virkelig konservativ ladekurve, som Toyota har programmeret, og når ret skal være ret, så må bilen primært være lavet til hjemmeopladning. Det er der sådan set ikke noget galt med, men det må meget gerne fremgå af salgsmaterialet, så man, som køber, ikke føler sig snydt.

iNPUT mener …

Toyota Urban Cruiser er en bil, der sætter sig mellem to stole. Den ligner en rummelig crossover, der kan bruges til at fragte familien på tværs af landsdele. Det er det bestemt ikke. Den har specifikationer som en langt billigere bybil. Havde Toyota sendt en elektrisk Aigo på vejene med disse specifikationer ville det være fint. Det ville i det mindste være ærligt.

Urban Cruiser virker som en bil for dem, der vil have en rolig, overskuelig og tryg Toyota. Men den føles konservativ, ikke særlig energisk og teknisk bagud på parametre som regenerering, forbrug og lynladning.

Se – og sammenlign – de forskellige Toyota Urban Cruiser-udgaver i vores Elbilguiden-sektion.

TEST: Toyota Urban Cruiser – skindet bedrager