Toyota afslører helt ny elbil om to uger

Toyota er klar til at udvide sin elbilportefølje og har netop annonceret, at de den 12. marts vil præsentere en helt ny, dedikeret elbil. Det bliver den tredje rene elbil fra den japanske bilgigant efter SUV’en bZ4X og den kompakte Urban Cruiser.

En smagsprøve på nyheden er allerede blevet delt i form af det teaserbillede, der pryder denne artikel. Billedet antyder en strømlinet coupé med dynamiske linjer og et moderne design.

Toyota lover en bil med skarpe køreegenskaber, overraskende rummelighed og en fleksibel kabine, der skal kombinere komfort med praktisk anvendelighed.

I denne videoer der flere detaljer om den nye elbil.

Der er endnu ingen officielle detaljer om specifikationer, rækkevidde eller drivlinje, men Toyota understreger, at modellen vil bygge videre på den emotionelle appel, der kendetegner deres seneste designs. Mærket har de seneste år satset på at skabe biler, der ikke blot er funktionelle, men også visuelt tiltalende og køreglade.

Den officielle afsløring sker den 12. marts, hvor Toyota forventes at løfte sløret for navnet, de tekniske specifikationer og flere detaljer om den nye elbil.

Der går dog nok mindst et år, før vi får bilen at se på vejene. P.t. har japanerne kun en enkelt person-elbil på vejene, nemlig bZ4X. Nummer to, Urban Cruiser, forventes at ramme de danske veje i efteråret 2025. Toyota åbnede for online reservationer den 21. januar 2025 efter den blev præsenteret på Brussels Motor Show.

Toyota afslører helt ny elbil om to uger