27 nye elbiler du kan se frem til i 2025

Elbilsrevolutionen fortsætter med fuld fart i 2025, og året bringer en lang række spændende modeller til det danske marked. Her er en komplet liste over 27 nye elbiler, som bilentusiaster og miljøbevidste købere kan glæde sig til at se på vejene i 2025.

2025 markerer også et skelsættende år for bilindustrien, da EU’s strammere emissionsregulativer træder i kraft. Disse regler, der stiller krav om en gennemsnitlig CO2-udledning på under 50 g/km for alle nye biler, har presset bilproducenterne til at accelerere overgangen til elbiler.

Derfor bliver 2025 årer, hvor forbrugerne får flere valgmuligheder end nogensinde før. Producenter investerer massivt i elbiler for at opfylde EU’s krav, hvilket har ført til en bølge af nye modeller i alle segmenter. Uanset om du leder efter en lille bybil, en praktisk familiebil eller en luksuriøs SUV, er der masser at vælge imellem.

Samtidig presses priserne ned af øget konkurrence og teknologiske fremskridt, hvilket gør dem mere tilgængelige for forbrugerne.

Herunder fire modeller, vi ser specielt meget frem til – sorteret alfabetisk – efterfulgt af den komplette liste.

Hyundai Inster

Hyundai Inster bliver en af de billigste elbiler på markedet.

Hyundai Inster er en af de mest interessante nyheder på elbilmarkedet i 2025. Med en startpris på kun 179.995 kroner er den ikke bare tilgængelig for mange bilkøbere, men byder også på moderne design, imponerende teknologi og god rækkevidde til hverdagsbrug. Den kompakte størrelse gør den ideel til bykørsel, mens rummelig kabine og praktiske funktioner sikrer, at den også fungerer som en alsidig familiebil.

Renault 5 E-Tech

Renault 5 E-Tech (foto: iNPUT).

Med et retro-inspireret look og moderne teknologi genopliver Renault den ikoniske 5’er som en stilfuld og effektiv elbil. Den danske pris forventes at ligge mellem 199.000 og 249.000 kroner, afhængigt af variant, og vil blive afsløret i januar. Renault 5 E-Tech kombinerer charme, køreglæde og fremtidssikrede løsninger, hvilket gør den til et attraktivt valg for både bykørsel og pendling. En sand charmetrold på vej til de danske veje!

Skoda Elroq

Kan Elroq leve op til succesen

Danskerne er glade for Skoda og i 2025 kører tjekkernes blot anden elbil på ud på vejene, nemlig den kompakte SUV Elroq, der minder en hel del om Skoda Enyaq, men er lidt mindre. Og billigere – priserne starter ved 249.995 kroner. koda er kendt for at levere meget bil for pengene, og Elroq er ingen undtagelse – den kombinerer god plads, komfort og avancerede sikkerhedssystemer i én pakke.

Toyota Urban Cruiser

Toyota Urban Cruiser bliver en vigtig bil for det japanske mærke. Det er bare deres anden rent elektriske personbil og den efterfølger den problematiske lancering af Toyota bZ4X. Med et moderne design, avancerede sikkerhedsfunktioner og Toyotas pålidelighed i ryggen kan den blive et et oplagt valg for dem, der ønsker en praktisk og miljøvenlig bil. Urban Cruiser kombinerer en rummelig kabine med kompakte dimensioner, hvilket gør den ideel til både daglig pendling og weekendudflugter.

Liste over nye elbiler i 2025

Bilmærke | Model | Forventet til Danmark
Alfa Romeo | Junior | Q1 2025
Audi | A6 e-tron | Q1 2025
BYD | Sea Lion | Q1 2025
Citroën | ë-C3 & ë-C3 Aircross | Q1 2025
Dongfeng | Nammi Box | Q2 2025
Fiat | Grande Panda Electric | Q1 2025
Ford | Capri | Q1 2025
Ford | Puma Electric | Q3 2025
Hyundai | Inster | Q1 2025
Hyundai | Ioniq 9 | Q2 2025
Jeep | Grand Wagoneer | Q2 2025
Kia | EV5 | Q3 2025
Land Rover | Range Rover Electric | Q2 2025
Land Rover | Range Rover Sport Electric | Q3 2025
Mercedes-Benz | G-klasse | Q1 2025
MG | Cyberster | Q1 2025
Mini | Aceman | Q1 2025
Nissan | Ariya Nismo | Q1 2025
Nissan | Micra EV | Q4 2025
Opel | Grandland | Q1 2025
Opel | Frontera | Q2 2025
Peugeot | E-408 | Q2 2025
Renault | 5 E-Tech | Q1 2025
Renault | 4 E-Tech | Q3 2025
Skoda | Elroq | Q1 2025
Toyota | Urban Cruiser | Q4 2025
Volvo | EX90 | Q1 2025
Xpeng | X9 | Q3 2025

27 nye elbiler du kan se frem til i 2025