Toyota i offensiven – nul renter på elbiler

Toyota vil i den grad indhente det tabte terræn på elbilmarkedet. Japanerne har nu lanceret et nyt tilbud, der skal få flere danskere til at vælge en af de seks elbilmodeller, de sender på vejene næste år. 0 procent variabel rente på elbiler der finansieres gennem Toyota Finans.

Inden for det næste år lancerer mærket hele seks nye elbiler, og allerede nu er tre af dem klar: den kompakte Urban Cruiser, den nomineringstunge C-HR+ og den opdaterede bZ4X.

Spar over 40.000 kroner på renten

Et konkret eksempel: Vælger du den nye Urban Cruiser Active med 49 kWh-batteri og 20 procent i udbetaling, lander din månedlige ydelse på 2.050 kroner over otte år. Med en normal rente på 3,99 procent ville du have betalt 2.398 kroner om måneden – altså en besparelse på over 33.000 kroner i alt.

Tilsvarende kan C-HR+ og bZ4X finansieres for 2.592 kroner om måneden – en besparelse på cirka 42.000 kroner i lånets løbetid. Begge modeller starter ved 299.990 kroner, mens Urban Cruiser begynder ved 234.990 kroner.

– De fleste kigger på bilens pris, men for langt de fleste danskere er det den månedlige ydelse, der tæller. Med 0 procent i rente gør vi det markant nemmere at vælge elbil, siger Anders Tystrup, pressechef hos Toyota Danmark.

Elbiler med kæmpe garanti og tryghed

Uanset finansiering giver Toyota samtidig op til 10 år eller 1 million kilometer garanti på batteriets kapacitet, så det ikke falder til under 70 procent. Hertil kommer Toyota Relax, som kan forlænge garantien op til bilens tiende leveår, samt tilbagekøbsgaranti efter fem år – så du altid kan aflevere bilen tilbage til Toyota for mindst restgælden på lånet.

Derudover dækker mærket punkteringer og dækskader de første tre år, hvis bilen finansieres gennem Toyota Finans.

Skal bestilles inden jul

Tilbuddet med 0 procent i rente gælder for alle udgaver af Urban Cruiser, C-HR+ og bZ4X – men kun for bestillinger, der lægges inden jul. Levering sker i løbet af foråret 2026.

Toyota i offensiven – nul renter på elbiler